NJEMAČKI 5. RAZRED

Tjedan 21. 9. – 25. 9.

Lijep pozdrav! Evo, šaljem vam materijale za 3 i 4. sat njemačkog ☺ :

(Imate li kakvih pitanja ili komentara pišite mi na mail zeljka.pavcevic@skole.hr)

3. SAT:

Otvorite udžbenik na 11. stranici. Naslov 1. cjeline je Laura. Djevojčica na fotografiji se zove Laura, a pokraj fotografije je tablica s podacima o Lauri. Evo, ukratko ću vam predstaviti Lauru. Pročitajte pažljivo ovaj tekst:

Sie heißt Laura Kobell. Sie ist 12 Jahre alt. Lautra wohnt in München. Ihre Haare sind blond und ihre Augen sind blau. Sie hat einen Bruder. Er heißt Daniel und ist 16 Jahre alt. Lauras Hobbys sind singen, klettern und Fußball. In der Schule mag sie Sport und Musik. Die Mathe mag sie nicht.

Nadam se da ste uglavnom razumjeli tekst. Ipak, u tekstu ima nekoliko novih riječi koje nismo učili prošle godine, pa vas molim da ih prepišete u vaše bilježnice:

**Laura**

**ihre Haare – njezina kosa**

**blond – plava**

**ihre Augen - njezine oči**

**singen – pjevati**

**klettern – penjati se**

**der Fußball – nogomet**

**sie mag – ona voli**

**sie mag nicht - ona ne voli**

**Mathe – matematika**

Nakon što ste prepisali riječi, pročitajte gornji tekst još jednom. Provjerite razumijete li sve.

Sada još jednom pogledajte tablicu na stranici 11 u udžbeniku. Primijetiti ćete da u tablici četiri riječi nedostaju. Riječi koje nedostaju napisane su u 1. zadatku. Molim vas da tablicu nadopunite riječima iz 1. zadatka, npr:

Name: Laura Kobell

4. SAT:

Otvorite udžbenik na 12. stranici. Naslov ove lekcije je Und wer bist du? ( Tko si ti?). Pogledajte pažljivo sliku ispod naslova. Što mislite, što se događa na toj slici? Pogledajte koji predmeti su nacrtani. Koje osobe se nalaze na slici? U zadatku 2 a napisano je nekoliko riječi. Riječi prepišite u bilježnicu:

**Und wer bist du?**

**die Gitarre – gitara**

**die Lampe – svjetiljka**

**der Sessel - naslonjač**

**das Surfbrett – daska za surfanje**

**der Junge – dječak**

Sada kada znate značenje svih riječi, pridružite ih predmetima ili osobama na crtežu, npr . A – Junge.

U 3 b zadatku pročitajte dijalog između Anne i Laure. Ove riječi prepišite u bilježnicu:

**schau mal – pogledaj**

**blöd – glupo**

**Wer ist der Junge? - Tko je ovaj dječak?**

**Keine Ahnung. – Pojma nemam.**

**süß – slatko**

**interessant - zanimljivo**

Sada pročitajte dijalog još jednom i provjerite razumijete li ga.

Evo toliko za ovaj tjedan. U školi ćemo još jednom ponoviti zadatke koje ste rješavali kod kuće.

Bis bald! ☺